શીર્ષક: કોરોના વાઇરસ : એ શાકભાજીનું બજાર જેણે આખા શહેરમાં ચેપ ફેલાવી દીધો\nકાલ્પનિક લેખનું ઉપરનું શીર્ષક જોતાં, લેખની કલ્પના કરો.\n
કોયામબેડુ બજાર

કારણ : બજારમાં ઘણા વેપારીઓ અને મજૂરોનો કોરોના વાઇરસ પૉઝિટિવ આવ્યો હતો. તેઓને ચેન્નાઈ અને તેની સાથે જોડાયેલા વિસ્તારોમાં સંક્રમણ ફેલાવવાના રૂપમાં જોવામાં આવતા હતા.

ભરત ગુપ્તાને બજારની જાણકારી હતી, કેમ કે તેમના જિલ્લા ચિત્તૂર (આંધ્ર પ્રદેશ)થી ખેડૂતો રોજ ટામેટાંથી ભરેલી ટ્રકો કોયામબેડુમાં મોકલતા હતા. તામિલનાડુ અને આંધ્ર પ્રદેશ પડોશી રાજ્યા છે, આથી તેની વચ્ચે નિયમિત રીતે શાકભાજીને વેપાર ચાલે છે.

જિલ્લાધિકારી ભરત ગુપ્તાને એ વાતની ચિંતાની કે આ ટ્રકો સ્થાનિકો દ્વારા ચલાવવામાં આવે છે અને તેમની સાથે અન્ય લોકો પણ હોય છે, જેમ કે સહાયક અથવા ક્લિનર. જે માલ ભરે છે અને ખાલી કરે છે. કેટલીક વાર ખેડૂતો વતી તેમના પૈસા એકઠા કરે છે. આ લોકો દરરોજ રાત્રે સાત વાગ્યે ચિત્તુરથી ઊપડે છે અને બીજા દિવસે બપોર સુધી પરત આવે છે.

6 મેના રોજ ચિત્તુરના અધિકારીઓએ 20 એપ્રિલ કે તે બાદ બજારમાં આવેલા તમામ લોકોનું ટેસ્ટિંગ શરૂ કર્યું હતું. કોયામબેડુમાં શાકભાજી સપ્લાય કરનારા આંધ્ર પ્રદેશના અન્ય જિલ્લાઓએ પણ આમ કર્યું હતું.

બુધવાર સુધીમાં ચિત્તુરમાં 43 નવા કેસ નોંધાયા હતા, જેનો સંબંધ કોયાયબેડુ સાથે હોઈ શકે છે.

બજાર બન્યું સુપર સ્પ્રેડર્સ

બજારમાં અનેક રોજમદારો કામ કરે છે.

દરમિયાન સમગ્ર તામિલનાડુમાં સક્રિય કેસના ત્રીજા ભાગ કરતાં થોડા વધુ એટલે કે 2,000થી વધુ નવા કેસને બજાર સાથે સાંકળીને જોવામાં આવે છે.

ભારતમાં કોવિડ-19ના 85,000 કેસ છે. છેલ્લા બે મહિનાથી દેશવ્યાપી લૉકડાઉન છે. જોકે 'જરૂરી સેવા'ના રૂપમાં કરિયાણાની દુકાન, ફળો અને ખાદ્યબજારોને આંશિક ખુલ્લી રાખવાની મંજૂરી આપવામાં આવી છે.

પરંતુ હવે આ બજારોમાંનું એક બજાર ભારતનું સૌથી મોટું સક્રિય ક્લસ્ટરનું સ્રોત બની ગયું છે.

કોયામબેડુથી સંક્રમણના કેસ એટલા વધી ગયા છે કે હવે તેનાથી દેશની ખાદ્ય આપૂર્તિની કડીને અસર થાય તેવો ખતરો છે.

એ કહેવાની જરૂર નથી કે આ આખી ઘટનાથી લોકોનો ગુસ્સો ભડક્યો છે અને 'દોષી' કોણ એના પર ચર્ચા શરૂ થઈ છે. પરંતુ તેનાથી એ પણ સ્પષ્ટ થયું કે ભારતમાં ભીડભાડવાળી બજારોને નિયંત્રિત કરવું કેટલું મુશ્કેલ છે. ખાસ કરીને ફળો અને શાકભાજીની બજારોમાં તો ફિઝિકલ ડિસ્ટન્સિંગ એક કલ્પના સમાન છે.

કોણે કોને ચેપ લગાડ્યો?

ચેન્નાઈમાં પણ વધઈ રહ્યું છે સંક્રમણ

ચેન્નાઈની મધ્યમાં 65 એકરમાં ફેલાયેલું કોયામબેડુ બજાર એશિયાના સૌથી મોટા બજારમાંનું એક છે.

અહીં અનાજ, ફળ, શાકભાજી અને ફૂલો વેચતાં...